KIRJAPAJAN KESÄ – SYKSY

Lisätietoja:

Marja-Liisa Saraste

Viestintäpäällikkö

marja-liisa.saraste@kirjapaja.fi

040 553 4757

**YHTEISKUNTA, KULTTUURI, FILOSOFIA**

*Kuka on Se Oikea?*

KATRIINA JÄRVINEN – LAURA KOLBE

SOPIVIA JA SOPIMATTOMIA

Lempi, luokka ja suomalainen parisuhde

Katseet kohtaavat ja rakkaus täyttää sydämen. Asialla on harvoin kuitenkaan yksin Amor, sillä siihen, kuka löytää kenetkin vaikuttavat elämänpiiriimme ja taustamme. Ja kun yhteen asti on päästy, kyse ei ole vain kahden kaupasta, vaan mukana tulevat kummankin lähiyhteisö, suku ja sen arvostukset.

Katriina Järvinen ja Laura Kolbe avaavat teoksessaan parisuhteen muotoutumiseen usein huomaamattamme vaikuttavia jännitteitä. Vaikka menneen maailman naimakaupat ja säädynmukaiset avioliitot voivat tuntua kaukaisilta, taustaansa ei pääse eroon kukaan.

Teos on yleistä ja yksityistä yhdistävä tutkimusmatka suomalaisen parisuhteen sopiviin ja sopimattomiin ennen ja nyt.

Tekijöiden Luokkaretkellä hyvinvointiyhteiskunnassa -kirjan tavoin se hätkähdyttää ja saa lukijan katsomaan elämäänsä uusin silmin.

Katriina Järvinen on psykoterapeutti ja luennoitsija. Hän on kirjoittanut mm. teokset Kaikella kunnioituksella (2014) ja Saanko esitellä (2017). Laura Kolbe on Euroopan historian professori Helsingin yliopistossa. Hän on kirjoittanut mm. teokset Nykyajan nainen (2016) ja Koti, katu, kortteli (2018). Luokkaretkellä hyvinvointiyhteiskunnassa, Järvisen ja Kolben edellinen yhteinen teos, ilmestyi 2007.

Kansi Emmi Kyytsönen

Koko 135 x 210 mm

Noin 180 s.

ISBN 978-952-354-072-9

Kl 90.2

Ennakkohinta sid. 32,90

09/2019

E-kirja

ISBN 978-952-354-082-8

Ennakkohinta 21,90

09/2019

*Peukku pystyyn! Terävästi meistä ja maailmasta ympärillämme*

ASTA LEPPÄ

Sävyttömät sanat

Kun vastakkainasettelut saivat vallan

”Katsos, eihän kukaan halua tinkiä mielipiteistään. Kaikki ovat nykyisin mielestään oikeassa.”

Puolesta tai vastaan, kyllä tai ei – vastakkainasettelut jyräävät ja tiedosta viis, kun samanmieliset kutsuvat peukuttamaan puolestaan. Nykyihmisellä kun on hyvä olla mielipide, olipa kyse maahanmuuttajien kotoutumisesta, pyöräteiden kunnossapidosta tai lähikaupan vajavaisesta hedelmävalikoimasta.

Asta Leppä kirjoittaa uudessa teoksessaan kärjistyneitä kantoja ja mustavalkoisia vastakkainasetteluja suosivasta ajastamme. Mihin on kadonnut sävyjen taju ja toisen kunnioittamisen hyve? Mistä jyrkkyys kumpuaa? Ja ennen kaikkea, mitä tapahtuu myötätunnolle, kun vastakkainasettelut saavat vallan? Elämä kun sittenkin on useimmiten jossakin ääripäiden välillä, mustaa ja valkoista yhtä aikaa.

Asta Leppä on Raisiossa asuva toimittaja ja tietokirjailija. Hän on kirjoittanut mm. teoksen Voittajien varjot – Elämää eriarvoisten tasavallassa (2017).

Kansi Satu Kontinen

Koko 140 x 210 mm

Noin 200 s.

ISBN 978-952-354-073-6

Kl 30.12/17.3

Sid., suojapaperi

Ennakkohinta 32,90

09/2019

E-kirja

ISBN 978-952-354-093-4

Ennakkohinta 21,90

09/2019

*Vakaumus, joka ei satuta haltijaansa, on arvoton*

ANTTI NYLÉN

Kolme pyhää

Antti Nylén tarttuu uutuuskirjassaan kolmeen satoja vuosia sitten eläneeseen ihmiseen, jotka ovat pitkään vaivanneet hänen ajatuksiaan. Varhaiskirkon diakoni Stefanos suututti juutalaiset vallanpitäjät ja kivitettiin kuoliaaksi, Assisin Franciscus mullisti kirkkoa 1200-luvulla ja maalaistyttö Jeanne d’Arc tarttui miekkaan 1400-luvun alun Ranskassa. Nämä kolme johdattavat esseistin pohtimaan ajatusten ja tekojen suhdetta myös ja ennen kaikkea nykymaailmassa. Onko uskolla mitään aitoa poliittista merkitystä? Onko aatteissa enää vallankumouspotentiaalia? Mikä ihmistä oikeastaan motivoi poikkeuksellisiin tekoihin? Ja mitä se ”pyhyys” oikein on?

Antti Nylén on palkittu esseisti ja 1800-luvun ranskalaiseen kirjallisuuteen erikoistunut suomentaja. Hän on julkaissut useita esseeteoksia, joista Kirjapaja on aiemmin kustantanut teoksen Tunnustuskirja (2013).

Kansi Aleksi Salokannel

Koko 115 x 180 mm

Noin 200 s.

ISBN 978-952-354-104-7

Kl 17.1

Nid. liepeellinen

Ennakkohinta 25,90

10/2019

*Viihdyttävästi rakkaista, rasittavista tavaroistamme*

LAURA HONKASALO

Kaapin henki

Tavaravaivaisen tunnustuksia

Tavara ei ole pelkkää materiaa. Luomme tunnesiteitä tavaroihimme, emmekä edes aina huomaa sitä. Kirjailija Laura Honkasalo on keräillyt aarteita lapsesta asti, kunnes hän alkoi miettiä, miten paljon tavarat sitovat. Kohdatessaan vinttiin arkistoidun käytetyn raskaustestin Honkasalo päätti tehdä tavarasuhteelleen jotain. Auttaisiko Konmari tai kuolinsiivous, vai löytyisikö avain onneen minimalismista? Voiko kirppiskuumeesta parantua? Onko kirjojen keräilyssä järkeä, kun asuintila maksaa maltaita? Tarvitaanko muisteluun todella oma muistokirstu?

Kaapeista kaivettujen tavaroiden läpikäyminen pakottaa kohtaamaan oman menneisyyden ja turvattomuuden tunteen. Kuinka paljon on tarpeeksi?

Laura Honkasalo on kirjailija ja toimittaja. Hän on julkaissut useita romaaneja sekä mm. teokset Pöytä yhdelle (2016), Nuukaillen (2014) ja Kotikutoista (2011).

Kansi Anna Makkonen

Koko 135 x 210 mm

Noin 180 s.

ISBN 978-952-354-107-8

Kl 99.1 / 90.2

Sid., suojapaperillinen

Ennakkohinta 32,90

09/2018

E-kirja

ISBN 978-952-354-108-5

Ennakkohinta 21,90

10/2019

*Tunteella ympäristökysymysten kimppuun*

PANU PIHKALA

MIELI MAASSA?

Ympäristötunteet

Mitä on ympäristöraivo? Tai ympäristöyllätys? Onko mielesi maassa vai ilmassa? Ympäristöahdistuksen ja toivon tulkkina tunnetuksi tullut Panu Pihkala pohtii uudessa kirjassaan, miten monin eri tavoin ihmisen tunne-elämä on sidoksissa maahan. Mieli ja maailma ovat syvässä vuorovaikutuksessa.

Ensimmäinen suomenkielinen ympäristötunteiden käsikirja johdattaa tuntemaan ja oivaltamaan, miten eri tunteet voivat liittyä luontoon ja ympäristöasioihin. Tarkoitus ei ole määritellä ympäristötunteita tyhjentävästi, vaan kutsua lukija pohtimaan ja tunnistamaan niin surullisia kuin iloisia mielenmaisemia. Kirja sopii kaikille tunteville maailmasta ja sen tilasta kiinnostuneille ihmisille.

TT Panu Pihkala työskentelee monitieteellisen ympäristötutkimuksen parissa Helsingin yliopistossa. Hänet tunnetaan ympäristökasvatuksen kehittäjänä, ja hänen edellinen kirjansa Päin helvettiä? Ympäristöahdistus ja toivo (Kirjapaja 2017) toi ympäristötunteet suomalaiseen keskusteluun.

Kansi Tomi Kujansuu

Koko 135 x 210 mm

Noin 200 s.

ISBN 978-952-354-086-6

Kl 50.1

Nid., liepeelliset kannet

Ennakkohinta 32,50

10/2019

E-kirja

ISBN 978-952-354-090-3

Ennakkohinta 25,00

01/2020

*Askelmerkkejä muutoksen jälkeen*

HANNU MÄKELÄ

Suunnitelma loppuelämän varalle

”Oltuani pessimisti 70 vuotta olen muutamat viime vuodet yrittänyt olla optimisti. Se on ollut yllättävän hankalaa. --- Silti yrittää täytyy. --- Minkä muun takia me maailmassa oikein eläisimme, ellemme uskoisi, että hyvä voittaa ja että tulevaisuus voi olla myös valoisa.”

Hannu Mäkelä (synt. 1943) pohtii uusimmassa teoksessaan suuntimia tuleville vuosille päästyään taas uuden vuosietapin ylitse. Millaisia ohjenuoria voi itselleen vielä asettaa? Onko elämästä vuosien myötä tullut selkeämpää vai päinvastoin, onko maailma entistä hankalampi paikka olla ja toimia?

Jos tahtoo todella elää, ajopuuna ei ainakaan parane olla. Siksi oli kirjoitettava Suunnitelma loppuelämän varalle. Oleellinen siilautuu ja kirjaan piirtyy huoneentaulu, jonka varassa jatkaa eteenpäin. Muuta suuntaa ei ole.

Hannu Mäkelä on kirjoittanut ja toimittanut vuodesta 1965 alkaen noin kaksisataa teosta. Hänen tuotantonsa kuuluu romaaneja, runoja, näytelmiä, kuunnelmia ja tietokirjoja. Hän on saanut työstään lukuisia tunnustuksia. Mäkelä nimitettiin taiteen akateemikoksi vuonna 2016.

Kansi Mika Tuominen

Koko 135 x 210 mm

Noin 180 s.

ISBN 978-952-354-071-2

Kl 99.1

Sid, suojapaperi

Ennakkohinta 32,90

08/2019

E-kirja

ISBN 978-952-354-084-2

Ennakkohinta 21,00

08/2019

*Kirjasuosikki, urheilulegendojen koskettavia elämäntarinoita*

ARTO TERONEN – ­ JOUKO VUOLLE

Urheilun unelmia ja urotekoja

Kiveen hakatut

Urheilijat ovat tarjonneet meille monia hienoja hetkiä. Urotekoja on tehty mäissä, radoilla, tukijoukoissa ja joskus kabineteissakin. Monet niistä muistetaan, vaikka osa on suurelta yleisöltä jo unohtunut. Elämä ei kuitenkaan ole vain urheilua. Sankarinviitan alla on aina ihminen unelmineen ja haaveineen, onnistumisine ja epäonnistumisineen. Millaisia ovat ihmiset urotekojen takana?

Arto Terosen ja Jouko Vuolteen uusi teos jatkaa tekijöiden huippusuosittua Kiveen hakatut -sarjaa, jossa he kertovat edesmenneiden urheilusankareiden ja urheilun taustavaikuttajien elämästä. Teosta varten on haastateltu mm. urheilijoiden omaisia, ystäviä ja kollegoita.

Teos on lukuelämys kaikille urheilun ystäville. Se on myös katsaus suomalaiseen elämänmenoon niin urheiluareenoilla kuin kotikatsomoissakin. Teoksessa ovat mukana mm. Matti Nykänen, Kalevi ”Häkä” Häkkinen, Anni Collan, Timo Mäkinen ja Pekka Peltokallio.

Arto Teronen ja Jouko Vuolle ovat kokeneita urheilutoimittajia, jotka ovat tehneet suosittua Kiveen hakatut -radiosarjaa ja kuusi aiempaa Kiveen hakatut -kirjaa sekä useita muita teoksia. Viimeisin teos Vastatuulesta myötämäkeen. Naiset suomalaisessa urheilussa (2018).

Kansi Heikki Kalliomaa / Petri Kovács

Koko 170 mm x 230 mm

Noin 264 s.

ISBN 978-952-354-051-4

Kl 79.1

Kiveen hakatut -sarja

Ennakkohinta sid. 36,90

08/2019

**PSYKOLOGIA, ELÄMÄNTAITO, HYVINVOINTI**

*Tommy Hellstenin odotettu uutuusteos koskettaa*

TOMMY HELLSTEN

Enää en pelkää

Kirja rakkaudesta

”Kun olen läsnä tässä hetkessä, olen paikassa, joka aukeaa ylöspäin. Aukeaa kohti taivasta. Silloin elämä on ihme, ja minä täytyn ilolla.”

Tommy Hellsten pohtii koskettavassa uutuusteoksessaan rakkauden voimaa ja läsnäolon ihmettä.

Rakkaus ja intuitio ovat oppaitamme, jos vain annamme niille mahdollisuuden. Ne kertovat, että elämän hallitsemattomuuden keskelle on kätketty läsnäolo ja rauha.

Oikotietä niiden luokse ei kuitenkaan ole, vaan elämä riisuu meitä kaiken aikaa vaikka omavoimaisuudellamme kuinka koetamme sitä vastustaa.

Vasta antauduttuamme voimme astua eteenpäin ja löytää sen mitä olemme etsineet.

Rakkaus ja intuitio näyttävät tietä mielekkyyteen; niissä voimme kokea ihmeen, joka on totisinta totta ja muuttaa elämämme.

Tommy Hellsten on kirjailija, terapeutti ja kouluttaja. Hänen laajaan tuotantoonsa kuuluvat mm. klassikkoteokset Virtahepo olohuoneessa (1991) ja Saat sen mistä luovut (2000) sekä Tähän olen tullut (2016). Hellstenin teoksia on käännetty useille eri kielille.

Kansi Iira Oivo

Koko 135 x 210 mm

Noin 192 s.

ISBN 978-952-354-095-8

Kl 17.3

Sid., suojapaperi

Ennakkohinta 32,90

09/2019

E-kirja

ISBN 978-952-354-096-5

Ennakkohinta 22,90 e

09/2019

*Hauskan syvällisesti parisuhteesta*

KARI KANALA ­– ­ MILLA MÄKITALO

Suhteellista

Pilkettä ja pohdintaa parisuhteesta

Suhteellista on hauska, mutta syvällinen kirja kaikille parisuhteessa eläville. Teos tarjoilee huumorin, poplyriikan, hartauden ja asiantuntemuksen ryydittämää pohdintaa ja huomioita parisuhteen iloista ja karikoista. Pappipariskunta ammentaa niin omasta suhteestaan kuin ammatillisesta kokemuksesta. Onko parisuhteessa tärkeämpää olla oikeassa vai onnellinen? Mikä pitää ihmiset yhdessä: pienin yhteinen tekijä vai suurin nimittäjä? Huomioita on kotitöistä rahaan, riitelystä romantiikkaan, arvoista kunnioitukseen. Miten ollaan me ja silti sinä ja minä?

Syvällisen silmäiltävä suhdekirja niin uusille kuin vanhoille avio- ja avopareille.

Kari Kanala on Paavalin seurakunnan kirkkoherra, ja Milla Mäkitalo työskentelee pappina Kannelmäen seurakunnassa. Pariskunta asuu Helsingissä, ja perheeseen kuuluu pieni poika.

Kari Kanalan edellinen kirja oli yhteisteos Ville Kormilaisen kanssa: Anova saa ja nuuhkiva löytää. Koiraihmisen rukouskirja (2016).

Kansi Katja Kuittinen

Koko 140 x 190 mm

Noin 100 s.

ISBN 978-952-354-122-1

Kl 14.8

Ennakkohinta sid. 24,90

10/2019

*Teos, joka nostaa esiin vaietun, kipeän aiheen*

HANNELE TÖRRÖNEN

Väärin rakastettu?

Vanhemman ja aikuisen lapsen ristiriidoista

Omat lapset voivat olla elämän suurin ilo, ja heidän vaikeutensa aikuisina voivat olla elämän suurin murhe. Monet äidit ja isät elävät huolessa tai alituisissa konflikteissa aikuisten lastensa kanssa. Asia on valtavan kipeä, eikä siitä ole puhuttu – ennen kuin nyt.

Vanhempi haluaa toimia lapsensa parhaaksi: miksi sitten kaikki ei menekään, kuten on toivottu? Suhdetta lapseen voi hiertää alituinen jännite, vihanpito tai riippuvuus. Aina vanhempi ei edes ymmärrä, mistä viileät välit johtuvat. Jatkuuko vanhemman vastuunkanto koko elämän? Onko vanhemman tehtävä aina vain ymmärtää aikuista lastaan?

Hannele Törrönen on psykologi ja psykoterapeutti sekä kolmen lapsen äiti ja isoäiti.

Kansi Mika Tuominen

Koko 135 x 210 mm

Noin 160 s.

ISBN 978-952-354-094-1

Kl 14.8

Ennakkohinta sid. 32,90

10/2019

*Lisää hyvinvointia asiantuntijan vinkein*

REIJO LAATIKAINEN

Taltuta lievä tulehdus

Eroon piilevästä vaivasta ravinnolla ja elämäntavoilla

Lievä tulehdus on salakavala vaiva, joka on osaltaan aiheuttamassa lähes kaikkia pitkäaikaisia kansansairauksiamme. Se voi vaikuttaa taustalla esimerkiksi tyypin 2 diabeteksen, sydän- ja verisuonisairauksien sekä Alzheimerin taudin puhkeamiseen. Lievää tulehdusta (low-grade inflammation) edistävät esimerkiksi vääränlainen ravinto, vähäinen liikunta, stressi, riittämätön uni ja lihavuus. Ruokavalio ja elämäntavat ovatkin tärkeitä lievän tulehduksen hillitsemiseksi.

Laillistettu ravitsemusterapeutti Reijo Laatikainen kertoo, millaisilla ruokavalinnoilla voi ehkäistä ja vähentää lievää tulehdusta sekä pienentää kroonisten sairauksien riskejä. Tunnetusti terveelliset ravintotottumukset ja elämäntavat ovat kaiken perusta, mutta myös yksittäisillä ruokavalinnoilla on vaikutusta.

Reijo Laatikainen on laillistettu ravitsemusterapeutti, filosofian tohtori ja tunnettu ravitsemuksen asiantuntija muun muassa suositun bloginsa kautta. Hän on väitellyt viljojen ja toiminnallisten vatsavaivojen yhteydestä Helsingin yliopiston lääketieteellisestä tiedekunnasta. Hänen aiempia teoksiaan ovat mm. Pötyä pöydässä (2018), Syö hyvin, voi paremmin (2017, yhdessä Timo Joensuun kanssa) ja Herkän vatsan valinnat (2015).

Kansi Anna Makkonen

Koko 140 mm x 210 mm

Noin 160 s.

ISBN 978-952-354-068-2-

Kl 59.34

Ennakkohinta nid. 32,90

10/2019

*Kaaoksenkestävää viisautta*

TAINA LAANE

Äidinhoitokirja

Leppoisamman arjen aakkoset

Äitien elämä on venymisen ja tilanteiden vaihtelun vyyhti. Se on täynnä tunteita, ja välillä on vaikea erottaa hengästyneisyyttä onnesta. Äideille on kirjoitettu tuhansia vinkkikokoelmia: kasvatus-, vauvanhoito-, ja organisointioppaita sekä kunnonkohotuskirjoja. Tämä ei ole yksi niistä.

Tämä teos kertoo, mitä yhteistä on äidillä ja bernhardilaisella ja miten kiitollisuus liittyy äidin käsilaukun kaaokseen. Millainen on henkinen torkkunappi, mistä syntyy arkeen soiva balanssi ja miten pitää tauko, jos sellaista ei saa?

Äidit kannattelevat maailmaa, mutta mikä kannattelee äitejä? Eivät loputtomat suoritusvinkit vaan lempeä itseymmärrys. Voisitko hetken olla se äiti, joka riittää itselleen?

Taina Laane on positiivisen psykologian, mindfulnessin ja ratkaisukeskeisen menetelmän kouluttaja, kirjailija ja äiti. Hän on aiemmin julkaissut mm. teokset Unen lahjoja (2018) sekä Vahvuutena herkkyys (2019).

Kansi Anna Makkonen

Koko 120 x 190 mm

Noin 160 s.

ISBN 978-952-354-081-1

Kl 17.3

Sid., suojapaperi

Ennakkohinta 25,90

09/2019

*Koskettamisen taitoa tarvitaan myös työssä*

TAINA KINNUNEN ­– JAANA PARVIAINEN – ANNU HAHO – MARI JOLKKONEN

Ammatillinen kosketus

Kuinka tunnetyötä tehdään

Kosketuksella on suuri voima. Läsnäoleva kosketus säilyy muistissa vuosikymmeniä ja voi jopa käynnistää toipumisprosessin. Vastaavasti huonot kokemukset jättävät syvän muistijäljen.

Monessa ammatissa kosketus on työn ydintä. Koskettaminen on tärkeä taito, jonka mahdollisuuksia ei ammatillisesti ole täysin osattu hyödyntää: sillä voi rauhoittaa, lohduttaa, suostutella, rohkaista ja piristää. Parhaimmillaan se voi palauttaa kriisin keskellä toivon ja luottamuksen. Se on myös turvallinen ja kustannustehokas tapa parantaa hoidon laatua. Onneksi kosketustaitoja voidaan oppia ja opettaa.

Kirjoittajat ovat tutkijoita, jotka ovat työskennelleet Itä-Suomen yliopiston AKTE-hankkeessa (Ammatillinen kosketus osana vanhustyön taitoja ja etiikkaa). Kinnunen (FT) on kulttuuriantropologi, yliopistonlehtori ja toimitusjohtaja, Parviainen (FT) on filosofi ja yliopistotutkija, Haho (TtT) etiikan tutkija, kouluttaja ja rekisteröity sairaanhoitaja ja Jolkkonen (FM) kulttuurintutkija, jolla on myös sairaanhoitajan koulutus.

Kansi Emmi Kyytsönen

Koko 140 x 210 mm

Noin 160 s.

ISBN 978-952-354-088-0

Kl 30.1. /59.21

Ennakkohinta nid. 33,90

9/2019

**RUNO- JA LAHJAKIRJAT**

*Anna runojen rauhoittaa*

ANNA-MARI KASKINEN – MINNA L. IMMONEN (kuvitus)

Valona toisillemme

Anna-Mari Kaskisen uudet runot johdattavat rauhoittumaan ja huomaamaan hämärän vuodenajan ainutkertaisen kauneuden.

Levollinen mieli täytyy kiitollisuudella, ja kiireen hellittäessä uusi saa tilaa kasvaa. Teoksessa on Minna L Immosen herkkä akvarellikuvitus. Valona toisillemme on runolahja, joka koskettaa ja jonka ääreen on hyvä palata yhä uudestaan.

Anna-Mari Kaskinen on kirjailija, runoilija ja lauluntekijä, jolla on laaja kirjallinen tuotanto. Minna Immonen on kuvittajana ikisuosikki. Hänet tunnetaan suosituista korteistaan ja kalentereistaan, ja hänen kuvituksiaan on julkaistu lukuisissa teoksissa.

Kuvitus Minna L. Immonen

Koko 210 mm x 210 mm

48 s.

ISBN 978-952-354-115-3

Kl 82

Ennakkohinta sid. 24,90

09/2018

*Maailma tarvitsee Mummoälyä!*

MAIJA PAAVILAINEN

Mummoälyä

Ilman mummoälyä maailma olisi paljon hankalampi paikka. Sydämen sivistys, utelias mieli ja hyväsi todetut käytännön niksit – niistä syntyy mummoäly. Sitä ei voita fiksuinkaan tietokone eikä eläväisinkään robotti. Kun asiat ovat solmussa ja maailma kolhii, mummoälystä on iso apu.

Mummoäly on voimavara, joka ei katso ikää, siviilisäätyä tai edes sukupuolta. Asenne ratkaisee – joskin hyödyksi ovat naururypyt ja elämänkokemus ajalta ennen atk:ta.

Teos on iloksi ja osviitaksi sekä mummoälyä vasta harjoitteleville että mummoälyn polulla jo pidemmälle ehtineille.

Maija Paavilainen on kirjoittanut ja kuvittanut lukuisia suosittuja piirrosaforismikokoelmia, muun muassa Lumikukkia (2016) ja Onnenpotkuja (2015). Paavilaiselta on ilmestynyt myös proosateoksia, ja hänet on palkittu Kirkon tiedonvälityspalkinnolla. Maija Paavilainen asuu Hämeenlinnassa.

Kansi Katja Kuittinen

Koko 173 x 160 mm

Noin 72 s.

ISBN 978-952-354-074-3

Kl 10.8

Ennakkohinta sid. 19,30

08/2019

*NAUti arjesta!*

ASTRID EULALIE

Keskusteluja kissan kanssa

Mitä kissani on opettanut huolettomuudesta ja muista tärkeistä asioista

Viisaus saattaa löytyä lähempää kuin uskotkaan. Joogan, elämäntaitovalmennuksen ja henkilökohtaisen kasvun kurssit eivät ole tarpeen, kun käännät katseesi kissaasi!

Tämä kirja kiteyttää olennaisen kissamaisesta elämänasenteesta. Astrid Eulalien ja Osiris-kissan hauskat keskustelut raottavat ovea tyytyväisten ja itsevarmojen kissojen maailmaan. Kun seuraat notkean nautiskelijan esimerkkiä, löydät uudelleen yhteyden kehoosi, opit leikkimään, terästät uteliaisuuttasi ja iloitset luonnosta. Ja mikä tärkeintä: elämä maistuu tässä ja nyt.

Astrid Eulalie on ranskalainen toimittaja ja Osiris-kissan perheenjäsen.

Alkuteos La Minute chat

Suomentaja Sirpa Hietanen

Koko 140 x 210 mm

Noin 160 s.

ISBN 978-952-354-075-0

Kl 17.3

Sid., suojapaperi

Ennakkohinta 21,90

08/2019

*Elämäniloa ja mielenrauhaa maailman joka kolkasta*

MEGAN C HAYES

Onnen monta olemusta

50 hyvän olon oivallusta maailmalta

Olipa kyse sitten ikigaista tai hyggestä, hyvät hetket kantavat meitä eteenpäin. Eri kielissä noille hetkille on omia, ainutkertaisia nimityksiä. Ne avaavat aivan uusia tapoja tavoittaa oman elämän rikkaus ja kauneus ympärillämme.

Ruotsalaiset tuntevat gökottan: jos lähtee ulos auringon noustessa, voi kuulla päivän ensimmäisen linnun laulavan. Saksalaisilla on Waldeinsamkeitinsa, runollinen yksinäisyyden tunne, joka valtaa metsässäkulkijan. Aboriginaalien dadirri on syvää kuuntelua ja irokeesien uki-okton henkisen energian tasapainoa. Joskus mielen valtaa gigil: vastustamaton halu rutistaa hurmaavaa vauvaa, tai gunnen, toisen saavutuksista iloitseminen. Elämänilon sanastomme laajentuessa opimme paljon myös elämänasenteesta ja onnellisuuden saloista.

Megan C Hayes on kirjailija ja filosofian tohtori, joka on tutkinut kirjoittamista sekä onnellisuuden psykologiaa. Hänen tutkimuksiaan on julkaistu mm. The International Journal of Wellbeing -julkaisussa.

Alkuteos The Happiness Passport

Suomentaja Päivi Karri

Kansi Paileen Currie

Kuvitus Yelena Bryksenkova

Koko 160 x 210 mm

Noin 144 s.

ISBN 978-952-354-069-9

Kl 17.3

Ennakkohinta sid. 22,90

09/2019

*Vastustamaton lahja kissaihmiselle*

GEMMA CORRELL

Mainiot kissat

Rentoa raapustelua ja innostavia ideoita kissaihmisille

Tämä kirja hurmaa kissaihmisen ikään katsomatta. Samalla kun heittäydyt luovaksi ja piirrät pörheitä persialaisia ja muita persoonallisia tassuttelijoita, voit tutustua kissan päiväohjelmaan, tankata kissatietoutta ja testata, täytätkö kissaihmisen tuntomerkit. Tai kuvioi kissan karvat, hassuttele hattupäisillä kateilla ja pohdi kissalle nimeä: Einstein, Hybris vai kenties Hänen Majesteettinsa. Kirja on täynnä kissa-aiheista hauskuutusta, eikä näihin kissapersooniin voi olla ihastumatta.

Gemma Correll on supersuosittu englantilainen sarjakuvataiteilija ja kuvittaja. Hänet tunnetaan mm. kirjoistaan ja kuvituksistaan, joita hän on tehnyt esim.

Hallmarkille, The New York Timesille, Oxford University Pressille, Chronicle Booksille ja The Observerille. www.gemmacorrell.com.

Alkuteos Doodled cats

Suomentaja Sanna Hytti

Koko 140 x 165 mm

Noin 160 s.

ISBN 978-952-354-098-9

Kl 79.8/ 10.8

Ennakkohinta sid. 18,90

09/2019

*Ehdottomasti syksyn HAUskin lahja koiraihmiselle*

GEMMA CORRELL

Mainiot koirat

Rentoa raapustelua ja innostavia ideoita koiraihmisille

Tämä kirja valloittaa koiraihmisen ikään katsomatta. Samalla kun heittäydyt luovaksi ja taiteilet vaikkapa mainioita mäyräkoiria, cooleja collieita ja valloittavia vinttikoiria, voit tankata koiratietoutta ja testata, täytätkö koiraihmisen tuntomerkit. Tuunaa  hännänheiluttajalle vaikka trendikäs turkki, piirrä pennuille päähineitä ja kuvittele koirille sopivat ammatit. Kirja on täynnä koira-aiheista hauskuutusta, eikä näihin koirapersooniin voi olla ihastumatta.

Gemma Correll on supersuosittu englantilainen sarjakuvataiteilija ja kuvittaja. Hänet tunnetaan mm. kirjoistaan ja kuvituksistaan, joita hän on tehnyt esim.

Hallmarkille, The New York Timesille, Oxford University Pressille, Chronicle Booksille ja The Observerille. www.gemmacorrell.com.

Alkuteos Doodled dogs

Suomentaja Sanna Hytti

Koko 140 x 165 mm

Noin 160 s.

ISBN 978-952-354-097-2

Kl 79.8 / 10.8

Ennakkohinta sid. 18,90

09/2019

KASVATUS

***Keppareiden hirnuntaa, krossareiden pärinää!***

**VIRPI SKIPPARI & HEIKKI OKSANEN**

**Keppihevoset ja keppikrossarit**

**Itse luotuja hevosvoimia**

Virpi Skipparin ja Heikki Oksasen *Keppihevoset ja keppikrossarit* on tarkoitettu lasten harrastuskerhojen ohjaajille. Keppihevosten hirnunnan ja kavioiden kapseen rinnalle ovat tulleet moottoripyöristä mallia ottavat keppikrossarit. Kirja antaa selkeät ohjeet oman keppihevosen tai keppikrossarin rakentamiseen ja varustamiseen. Runsaasti kuvitetun teoksen avulla on helppo ohjata lapsia ja nuoria liikunnallisen käsityöharrastuksen kiehtovaan maailmaan. Kun hevonen on suittu ja krossari viritetty, lähdetään radoille ja maastoon. Tallille pysähdytään syömään heinää tai varikolle tankkaamaan – ja taas mennään!

**Virpi Skippari** on innostava pedagogi sekä Suomen 4H-liiton kehityspäällikkö. Hevostallin hän nimeää nuoruutensa tärkeäksi oppimisympäristöksi. **Heikki Oksanen** työskentelee valokuvaajana ja kuvataidekoulun opettajana. Hänet tunnetaan kekseliäänä nikkarina sekä kyvystään astua lapsen maailmaan. Skippari ja Oksanen asuvat molemmat Porvoossa.

Kansi Heikki Oksanen

Kuvat Heikki Oksanen

Koko 190 x 240 mm

Noin 100 s.

ISBN 978-952-354-106-1

Kl 79.8 Pelit, leikit, keräily

Ennakkohinta nid. liepeellinen 29,00

08/2019

**HENGELLINEN ELÄMÄ, TEOLOGIA, ETIIKKA**

*Se, mitä syvimmin kaipaat, ei löydy ulkopuoleltasi vaan sisältäsi*

LAURI MAARALA ­– MATTI PIKKUJÄMSÄ (kuvitus)

Gurun opissa

Henkinen ja hengellinen etsintä elää syvävirtauksena ajassamme. Monet etsivät vastausta idän uskontojen mestareilta ja meditaatiotekniikoista. Voimme löytää toivoa ja inspiraatiota lähempääkin, kristillisen mystiikan, spiritualiteetin ja rukouksen opettajilta.

Gurun opissa tuo niin varhaisten vuosisatojen mestareiden kuin nykyajan mystikkojen elämän, opin ja harjoitukset tuoreella tavalla lukijan ulottuville. Lauri Maarala esittelee teoksessaan nelisenkymmentä hengellistä ohjaajaa. Yksinkertaiset harjoitukset ja meditaatio ovat välineitä totuuden ja hyvän elämän etsimisessä. Ne auttavat meitä tulemaan tietoisiksi Jumalan puhuttelusta elämämme keskellä.

Lauri Maarala on eläkkeellä oleva pappi, joka ohjaa hiljaisuuden retriittejä ja hengellisen ohjauksen ryhmiä. Maarala asuu Helsingissä ja Mäntyharjussa.

Matti Pikkujämsä on tunnettu graafikko ja kuvittaja. Maaralan ja Pikkujämsän edellinen yhteinen teos oli Huokaa rukous (2015).

Kansi Tuija Kuusela

Koko 140 x 190 mm

Noin 180 s.

978-952-354-103-0

Kl 17.3

Nid. liepeellinen

Ennakkohinta 25,90

09/2019

*Martin Luther keskustelee naisten kanssa*

SINI MIKKOLA

RAKKAAT SISARET, RIEHAATUNEET ROUVAT

Martin Lutherin naiset

Työtovereita vai heikompia astioita? Älykkäitä ajattelijoita vai leveälanteisia, jotta istuisivat hiljaa? Minkälainen oli reformaattori Martin Lutherin naiskuva? Moni Lutherin teksti saa nykynaisen niskakarvat pörhistymään, kun taas toisissa Luther kohtaa naisessa rakkaan työtoverin tai lähimmän ystävän.

Martin Lutherin ylle on soviteltu niin sovinistin kuin feministin viittaa. Luther oli kuitenkin ennen muuta aikansa lapsi, johon vaikuttivat sekä 1500-luvun käsitykset naiseudesta että henkilökohtaiset kokemukset. Sini Mikkolan teos esittelee mielenkiintoisia naiskohtaloita reformaation ajalta. Samalla hän pohtii, millaisiksi Luther käsitti naisen olemuksen, roolin ja tehtävät – ja miksi.

Mikkola kirjoittaa naishistoriaa kiehtovasti ja yleistajuisesti. Hän hahmottaa todelliset naiset ”karkurinunnien, pikkuvaimojen ja naispaholaisten” takaa. Samalla teos tarjoaa uuden näkökulman Lutherin lähipiiriin, henkilökuvaan ja ajatteluun.

Teologian tohtori Sini Mikkola työskentelee Itä-Suomen yliopistossa kirkkohistorian yliopistonlehtorina.

Kansi Katri Nietosjärvi

Koko 135 x 210 mm

Noin 250 s.

ISBN 978-952-354-087-3

Kl 94.1

Ennakkohinta sid. 33,90

10/2019

E-kirja

ISBN 978-952-354-091-0

Ennakkohinta 25,00

01/2020

*Terävää pohdintaa piispan kynästä*

JARI JOLKKONEN

Ikävä vanhoja ateisteja

ja muita kirjoituksia

Piispa Jari Jolkkonen ottaa uutuusteoksessaan kantaa ajankohtaisiin teemoihin. Hän kirjoittaa terävästi ja suorasanaisesti uskonnonvapaudesta, monikulttuurisuudesta, kirkon ja yhteiskunnan suhteesta, ihmisen vapaudesta ja vastuusta. Julkinen keskustelu eutanasiasta ja spekulaatiot elämästä Maan ulkopuolella saavat piispan pohtimaan elämän ja kuoleman suuria kysymyksiä. Keskustelukumppanikseen piispa haastaa kenet tahansa totuutta etsivän ihmisen, niin uskovan kuin ateistin.

Jari Jolkkonen on Kuopion hiippakunnan piispa ja Euroopan tiede- ja taideakatemian jäsen.

Kansi Katri Nietosjärvi

Koko 115 x 180 mm

Noin 120 s.

ISBN 978-952-354-102-3

Kl 17.1

Nid. liepeellinen

Ennakkohinta 25,90

05/2019

*Perimmäisten kysymysten äärellä*

JUHANI REKOLA
KIRKAS MYSTIIKKA

Kirjoituksia tieteestä, taiteesta ja teologiasta

Perimmäiset kysymyksemme ovat myös ensimmäisiä ja viimeisiä kysymyksiä. Ihminen törmää niihin, jos hän miettii elämän merkitystä, epäoikeudenmukaisuutta, kauneutta ja alkuperää. Juhani Rekolaa ihmiselämän rajallisuus ajoi etsimään vastauksia paitsi uskosta, myös tieteestä ja taiteesta. Rekolan esseistiikka ammentaa hämmästelystä ja halusta ymmärtää. Kun ihmisen tieto lisääntyy, Jumala voi kuolla tai jäädä hämärän mystiikan marginaaliin. On kuitenkin toinenkin vaihtoehto, kirkas mystiikka, joka mahdollistaa uskon, tieteen ja taiteen vuoropuhelun.

Toimittaja Heimo Hatakka on koonnut Rekolan 1970–80-lukujen kirjoitukset kokoelmaksi, joka valaisee arvostetun esseistin ajattelua ja uskoa.

Teol. toht. Juhani Rekola (1916–1986) oli pappi, esseisti ja kirjailija. Hänen tuotantonsa käsittelee erityisesti kuvataidetta ja kirjallisuutta sekä kristinuskon sanomaa kärsivässä ja epätoivon sävyttämässä maailmassa. Viimeisimmät postuumisti julkaisut teokset ovat Ilo pimeydessä (2013), Irlantilainen päiväkirja (2015) ja Herääminen pimeään – varhaiset kirjoitukset (2016).

Teoksen koonnut Heimo Hatakka (1965–) on pitkän linjan toimittaja, teologi ja tunnettu laulujen sanoittaja.

Kansi Petri Kovács

Koko 135 x 200 mm

Noin 380 s.

ISBN 978-952-354-105-4

Kl 04

Ennakkohinta sid., suojapaperi 33,90

10/2019

*Päivittäiseen hiljentymiseen*

ANNA-MARI KASKINEN – TAPIO LUOMA – MIIKKA RUOKANEN (TOIM.)

Sanan aika 2019–2020

Raamattua vuoden jokaiselle päivälle

Sanan aika on rakastettu klassikko päivittäiseen hartaudenharjoitukseen. Kirkkovuoden mukaan etenevä kirja tarjoaa Raamatun tekstin kullekin päivälle sekä lyhyitä rukouksia arkeen ja juhlaan. Kätevän kokoinen kirja kulkee helposti mukana ja sopii niin yksityiseen kuin yhteiseen hartaudenharjoitukseen. Kirja on samalla raamatunlukuopas, jota seuraamalla Uusi testamentti tulee luettua vuosittain ja Vanha testamentti kolmessa vuodessa.

Sanan ajan ovat toimittaneet syvällisellä kokemuksella ja asiantuntemuksella kirjailija Anna-Mari Kaskinen, arkkipiispa Tapio Luoma ja professori Miikka Ruokanen.

Kansi Petri Kovács

Sivukoko 90 x 155 mm

Noin. 144 s.

ISBN 978-952-354-109-2

Kl 24.11

Sanan aika -sarja

Ennakkohinta sid. 8,50

09/2019

*Suremme, koska rakastamme*

JUHA M. ITKONEN

Surun virrassa

Läheisensä menettäneen sielunhoito

Suru on rakkauden varjo. Se on merkityksellisen ihmiselämän erottamaton osa. Surun virrassa on käytännönläheinen opas läheisensä kuolemalle menettäneen ihmisen kohtaamisesta ja sielunhoidosta. Kirjoittaja esittelee surua koskevan uusimman tutkimustiedon ja johdattaa surevan kokonaisvaltaiseen tukemiseen. Teos antaa välineitä tunnistaa niitä surevia, jotka ovat erityisen tuen tarpeessa, ja hahmottelee polkuja, joissa suru ei johda katkeruuteen ja masennukseen vaan kiitollisuuteen ja sisäiseen kasvuun. Kirja on suunnattu ennen kaikkea seurakuntien työntekijöille, mutta sopii myös muille terapia- ja sosiaalityön ammattilaisille.

Juha M. Itkonen on väitellyt kirkon antamasta tuesta kohtukuolemaperheille. Työssään pappina hän kohtaa jatkuvasti läheisensä menettäneitä. Itkonen kouluttaa eri ammattiryhmiä surutukeen liittyvistä teemoista. Hän on ollut mukana Käpy – lapsikuolemaperheet ry:n toiminnassa. Itkonen asuu Orivedellä.

Kansi Katja Kuittinen

Koko 140 x 210 mm

Noin 180 s.

ISBN 978-952-354-101-6

Kl 25.4

Nid. liepeellinen

Ennakkohinta 32,50

10/2019

*Teologiaa piispalle*

TOMI KARTTUNEN (toim.)

Yksi, pyhä, yhteinen

Apostolinen usko muuttuvassa maailmassa

Piispa Matti Repo 60 vuotta

Tampereen hiippakunnan piispa Matti Repo tunnetaan paitsi musiikkimiehenä, ennen kaikkea oppineena ja sivistyneenä ihmisenä. Hän täytti 60 vuotta keväällä 2019. Revon onnittelukirjassa hänen ystävänsä ja työtoverinsa muistelevat piispan uraa ja kirjoittavat piispaa kiinnostavista teologisista teemoista. Koska kirkko on yksi, yhteyden vaaliminen lähellä ja kaukana kuuluu sen perusluonteeseen. Maailma tarvitsee sovinnon sanomaa ja rauhan rakentamista. Kirkon sydän on pyhässä messussa, ja monipuolinen jumalanpalveluselämä kantaa seurakunnan jäseniä myös arjessa. Kirkko on yhteinen. Suomen kirkko jakaa omastaan ja löytää uutta toisilta. Apostoleilta saatu evankeliumi on hyvä sanoma myös tässä ajassa.

Teoksen toimittaja Tomi Karttunen on Kirkkohallituksen teologian ja ekumenian johtava asiantuntija. Kirjoittajat ovat Matti Revon työtovereita ja ystäviä Tampereen hiippakunnasta, piispakunnasta ja kansainvälisistä yhteyksistä.

Kansi Marjaana Virta

Koko 160 x 220 mm

319 s.

ISBN 978-952-354-010-1

Kl 20.2

Sid., suojapaperi

Ennakkohinta 38,50

03/2019

**KIRKON KALENTERIT 2020**

**Kirkon taskukalenteri 2020**

Perinteikkäässä taskukokoisessa kalenterissa on viikko selkeästi aukeamalla ja tilaa on varattu myös viikonlopuksi ja pyhäpäiviksi. Kirkkovuositietojen lisäksi mukana ovat katolisen ja ortodoksisen kirkon tärkeimmät juhlat. Kalenteriosan lopussa on tiivis tietopaketti evankelis-luterilaisesta kirkosta, kristillisistä järjestöistä ja mediasta.

Kirkon taskukalenteri, pelkkä vuosipaketti

EAN 6418132001446 / Ovh. 19,90

Kirkon taskukalenteri + tummanvihreät pujotuskannet, kynäpidike

EAN 6418132001453 / Ovh. 29,50

Kirkon taskukalenteri + punaiset pujotuskannet, kynäpidike

EAN 6418132001460 / Ovh. 29,50

Kirkon taskukalenteri + siniset pujotuskannet, kynäpidike

EAN 6418132001477 / Ovh. 29,50

**Kirkon viikkokalenteri 2020**

Kirkon viikkokalenterissa on aukeaman oikealla sivulla viikonpäivät tuntijaon mukaisesti, myös viikonloput. Vasemmalle on varattu muistiinpanotilaa. Kalenterisivuilla ovat pyhäpäivien tiedot raamatunteksteineen. Mukana ovat myös katolisen ja ortodoksisen kirkon tärkeimmät juhlat. Kalenteriosan lopussa on tiivis tietopaketti evankelis-luterilaisesta kirkosta, kristillisistä järjestöistä ja mediasta.

Kirkon viikkokalenteri, pelkkä vuosipaketti

EAN 6418132001484 / Ovh. 29,90

Kirkon viikkokalenteri + mustat pujotuskannet, kynäpidike

EAN 6418132001491 / Ovh 39,90

Kirkon viikkokalenteri + punaiset pujotuskannet, kynäpidike

EAN 6418132001507 / Ovh 39,90

Kirkon viikkokalenteri + metsänvihreät pujotuskannet, kynäpidike

EAN 6418132001514 / Ovh 39,90

**Kirkon viikkomuistio 2020**

Viikkomuistio on pystysarakkeinen kalenteri, jossa viikko on samalla aukeamalla ja tilaa varattu merkinnöille tunneittain, myös iltaan ja viikonloppuun. Kalenterisivuilla ovat pyhäpäivien tiedot raamatunteksteineen. Mukana ovat myös katolisen ja ortodoksisen kirkon tärkeimmät juhlat. Kalenteriosan lopussa on tiivis tietopaketti evankelis-luterilaisesta kirkosta, kristillisistä järjestöistä ja mediasta.

Kirkon viikkomuistio, pelkkä vuosipaketti

EAN 6418132001521 / Ovh 29,90

Kirkon viikkomuistio + mustat pujotuskannet, kynäpidike

EAN 6418132001538 / Ovh 39,90

Kirkon viikkomuistio + punaiset pujotuskannet, kynäpidike

EAN 6418132001545 / Ovh 39,90

Kirkon viikkomuistio + metsänvihreät pujotuskannet, kynäpidike

EAN 6418132001552 / Ovh 39,90